अंबानी फैमिली में कोई फंक्शन हो तो उसका ग्रैंड होना तो बनता है। फिर इस बार तो बात मुकेश अंबानी और नीता अंबानी के बड़े बेटे आकाश अंबानी की शादी की हो रही है। इनका हर फंक्शन तो शानदार होना ही है। गोवा में प्री इंगेजमेंट पार्टी करने के बाद आकाश अंबानी और श्लोका मेहता की सगाई का जश्न अंबानी के घर एंटिला में रखा गया था। इस नए सिलेब्रिटी कपल को बधाई और आशीर्वाद देने के लिए लग रहा है कि जैसे पूरा बॉलीवुड वहां अपनी चमक बिखेर रहा था। शाह रुख खान, कैटरीना कैफ, करण जौहर, किरण राव और ऐश्वर्या राय बच्चन जैसे सितारों ने पार्टी में चार चांद लगा दिए।